KUUENDA KOOSSEISU

OTSUS

Haapsalu,		18. juuni 2010 nr 
								Eelnõu

Haapsalu Linnavolikogu 21.12.2007 
otsuse nr 175 „Suur-Holmi sadama 
akvatooriumi piiride kooskõlastamine“
kehtetuks tunnistamine

Juhindudes kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43, haldusmenetluse seaduse § 64 lg 2, 3, § 68 lg 2, 3, § 70, Haapsalu Linnavolikogu otsustab:

1.	Tunnistada kehtetuks Haapsalu Linnavolikogu 21.12.2007 otsus nr 175 „Suur-Holmi sadama akvatooriumi piiride kooskõlastamine“.

2.	Otsus jõustub 22. juunil 2010.

Jaanus Karilaid
Volikogu esimees

SELETUSKIRI
Eelnõule „Haapsalu Linnavolikogu 21.12.2007 otsuse nr 175 „Suur-Holmi sadama akvatooriumi piiride kooskõlastamine“ kehtetuks tunnistamine “

Haapsalu Linnavolikogu 21.12.2007 otsusega nr 175 kooskõlastati sadamaseaduse § 4 lg 2 (otsuse tegemise ajal kehtinud redaktsioon) alusel Majandus- ja Kommunikatsiooniministeeriumi ettepanek Suur-Holmi sadama akvatooriumi piiride vähendamiseks. Tulenevalt haldusmenetluse seaduse § 16 oli tegemist toiminguga, mis ei tekitanud ega riivanud ühegi isiku õigusi ega kohustusi.

Käesoleva ajani ei ole ministeerium teinud Vabariigi Valitsusele ettepanekut Suur-Holmi sadama akvatooriumi piiride muutmiseks.

Haapsalu Linnavalitsuse tellimusel on valminud projekt, mille eesmärgiks on Haapsalu Tagalahes asuvatesse väikesadamatesse sissesõidutee süvendamine. Tänaseks päevaks on alustatud koostöös OÜ-ga Haapsalu Vana Jahtklubi süvendustöid Suur-Holmi sadama akvatooriumiga piirneva laevatee rajamiseks, mis muudab ebaotstarbekaks võimaliku Suur-Holmi sadama akvatooriumi piiride muutmise.

Nii Haapsalu Linnavolikogu 21.12.2007 otsus 175, kui ka selle kehtetuks tunnistamine ei tekita, muuda ega lõpeta ühegi isiku õigusi ega kohustusi.

Linnavalitsus teeb ettepaneku eelnõu otsusena vastu võtta.

Urmas Sukles, linnapea
04.06.2010